Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam “Atzīto struktūru statusa iegūšanas un to uzraudzības kārtība” (VSS-147)** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 08.04.2021., 21.04.2021. | |
|  |  | |
| Saskaņošanas dalībnieki | Tieslietu ministrija, Finanšu ministrija, Latvijas Darba devēju konfederācija | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrija |
|  | |  |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav | |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - | - | **-** | **-** | **-** | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Atzīto struktūru statusa iegūšanas un uzraudzības kārtība | **Tieslietu ministrija**  1. Saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” (turpmāk - noteikumi Nr. 108) 90.punktu noteikumu projekta nosaukumu veido iespējami īsu un atbilstošu likumā noteiktajam pilnvarojumam Ministru kabinetam un noteikumu saturam. Attiecīgi lūdzam izvērtēt un precizēt noteikumu projekta nosaukumu, ņemot vērā, ka konkrētajā gadījumā likumdevēja pilnvarojums Ministru kabinetam un arī noteikumu projekta saturs ir plašāks, nekā norādīts pašreizējās redakcijas nosaukumā. | **Ņemts vērā**  Likuma ‘”Par aviāciju” 117.2 panta piektā daļa – paredz, ka Ministru kabinets nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants nodrošina praktisko prasmju apguvi un pārbaudi un izsniedz, pagarina, ierobežo, atsauc vai aptur apliecinājuma darbību par praktisko prasmju apguvi. Ņemot vērā minēto un Tieslietu ministrijas iebildumu Nr. 2 noteikumu projekta III. nodaļas jautājums - Kārtība, kādā atzītā struktūra iesniedz Civilās aviācijas aģentūrā deklarāciju par atbilstību regulas Nr. 2019/947 noteiktajām prasībām un saņem Civilās aviācijas aģentūras deklarācijas atbilstības apliecinājumu tiks regulēts noteikumu projektā, kas regulēs jautājumu par to, kā Civilās aviācijas aģentūras atzīta struktūra pieņem teorētisko zināšanu klātienes eksāmenu atvērtajā A2 kategorijā; veic teorētisko zināšanu apmācību specifiskās kategorijas bezpilota gaisa kuģu ekspluatācijai, ja to paredz lidojumu drošuma novērtējums; pieņem tālvadības pilotu teorētisko zināšanu klātienes eksāmenu bezpilota gaisa kuģu ekspluatācijai specifiskajā kategorijā, un kādā Civilās aviācijas aģentūras atzīta struktūra un bezpilota gaisa kuģa ekspluatants veic tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā. | Atzīto struktūru statusa iegūšanas un uzraudzības kārtība  Svītrota noteikumu projekta III. nodaļa. |
| 2. | 1. Noteikumi nosaka:    1. atbilstības prasības valsts aģentūras “Civilās aviācijas aģentūra” (turpmāk – Civilās aviācijas aģentūra) atzītai struktūrai un kārtību atzītās struktūras statusa iegūšanai, darbības ierobežošanai, pagarināšanai, grozīšanai un anulēšanai;    2. kārtību, kādā atzīta struktūra iesniedz Civilās aviācijas aģentūrā deklarāciju par atbilstību Komisijas 2019. gada 24. maija Īstenošanas regulā (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - regula Nr. 2019/947) noteiktajām prasībām un saņem atbilstības apliecinājumu;    3. kārtību, kādā Civilās aviācijas aģentūra veic atzīto struktūru uzraudzību. | **Tieslietu ministrija**  2. Vēršam uzmanību, ka viena no normām, kas veido noteikumu projekta izdošanas tiesisko pamatu – likuma “Par aviāciju” 117.2 panta piektā daļa – paredz, ka Ministru kabinets nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants nodrošina praktisko prasmju apguvi un pārbaudi un izsniedz, pagarina, ierobežo, atsauc vai aptur apliecinājuma darbību par praktisko prasmju apguvi. Tāpat tā paredz, ka Ministru kabinets nosaka kārtību, kādā arī bezpilota gaisa kuģu sistēmu ekspluatants iesniedz Civilās aviācijas aģentūrai deklarāciju par atbilstību Komisijas 2019. gada 24. maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk – regula Nr. 2019/947) prasībām un saņem no šīs aģentūras atbilstības apliecinājumu. Saistībā ar minēto lūdzam izvērtēt un ar noteikumu projektu regulēt arī attiecīgos jautājumus, neizstrādājot šajā sakarā vairākus atsevišķus Ministru kabineta noteikumu projektus. Uzskatām, ka likumdevēja pilnvarojumā ietverto jautājumu nodalīšana vairākos Ministru kabineta noteikumos varētu sadrumstalot un apgrūtināt attiecīgo noteikumu piemērošanu praksē. Alternatīvi lūdzam sniegt izvērstu skaidrojumu, kādēļ konkrētajā gadījumā nepieciešams izstrādāt vairākus Ministru kabineta noteikumus likumdevēja deleģējuma (pilnvarojuma) Ministru kabinetam izpildei. | **Ņemts vērā**  Likuma “Par aviāciju” 117.2 panta piektā daļa – paredz, ka Ministru kabinets nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants nodrošina praktisko prasmju apguvi un pārbaudi un izsniedz, pagarina, ierobežo, atsauc vai aptur apliecinājuma darbību par praktisko prasmju apguvi. Ņemot vērā minēto un Tieslietu ministrijas iebildumu Nr. 2 noteikumu projekta III. nodaļas jautājums - Kārtība, kādā atzītā struktūra iesniedz Civilās aviācijas aģentūrā deklarāciju par atbilstību regulas Nr. 2019/947 noteiktajām prasībām un saņem Civilās aviācijas aģentūras deklarācijas atbilstības apliecinājumu tiks regulēts noteikumu projektā, kas regulēs jautājumu par to, kā Civilās aviācijas aģentūras atzīta struktūra pieņem teorētisko zināšanu klātienes eksāmenu atvērtajā A2 kategorijā; veic teorētisko zināšanu apmācību specifiskās kategorijas bezpilota gaisa kuģu ekspluatācijai, ja to paredz lidojumu drošuma novērtējums; pieņem tālvadības pilotu teorētisko zināšanu klātienes eksāmenu bezpilota gaisa kuģu ekspluatācijai specifiskajā kategorijā, un kādā Civilās aviācijas aģentūras atzīta struktūra un bezpilota gaisa kuģa ekspluatants veic tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā.  Lai piemērotu Eiropas Savienības līmeņa tiesisko regulējumu nepieciešams izstrādāt vairākus Ministru kabineta noteikumus, to izstrāde paredz regulēt vairākus likumdevēja pilnvarojumā ietvertos jautājumus regulēt vienos Ministru kabineta noteikumos, tomēr ir jautājumi, kurus skaidrākai prasību piemērošanai ir nepieciešams nodalīt. Paralēli tiek izstrādāti noteikumi, kas regulēs jautājumu par to, kā Civilās aviācijas aģentūras atzīta struktūra pieņem teorētisko zināšanu klātienes eksāmenu atvērtajā A2 kategorijā; veic teorētisko zināšanu apmācību specifiskās kategorijas bezpilota gaisa kuģu ekspluatācijai, ja to paredz lidojumu drošuma novērtējums; pieņem tālvadības pilotu teorētisko zināšanu klātienes eksāmenu bezpilota gaisa kuģu ekspluatācijai specifiskajā kategorijā, un kādā Civilās aviācijas aģentūras atzīta struktūra un bezpilota gaisa kuģa ekspluatants veic tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā, konkrētā jautājuma regulēšanā tiek izstrādāti divi Ministru kabineta noteikumu projekti, kuru izdošanas tiesisko pamatu paredz likuma “Par aviāciju” [117.2 panta](https://likumi.lv/ta/id/57659-par-aviaciju#p47) trešā ceturtā, piektā, sestā daļa un [117.7 pant](https://likumi.lv/ta/id/57659-par-aviaciju#p47)a pirmās daļas 3.punktu. | 1. Noteikumi nosaka:  1.1. atbilstības prasības valsts aģentūras “Civilās aviācijas aģentūra” (turpmāk – Civilās aviācijas aģentūra) atzītai struktūrai un kārtību atzītās struktūras statusa iegūšanai, darbības ierobežošanai, grozīšanai un anulēšanai;  1.2. kārtību, kādā Civilās aviācijas aģentūra veic atzīto struktūru uzraudzību.  Svītrota noteikumu projekta III. nodaļa. |
| 3. | 4. Civilās aviācijas aģentūra savā tīmekļvietnē publicē informāciju par atzītās struktūras nosaukumu un tās darbības jomu. | **Tieslietu ministrija**  3. Lai nodrošinātu noteikumu projekta 4. punktā paredzētā pienākuma nepārprotamu izteiksmi un efektīvu un savlaicīgu izpildi, ja iespējams (un arī lietderīgi), lūdzam pārskatīt un attiecīgajam pienākumam paredzēt konkrētu – samērīgu – izpildes termiņu vai skaidrot, kādēļ attiecīgs termiņš nav nosakāms. | **Ņemts vērā** | 1. Civilās aviācijas aģentūra savā tīmekļvietnē publicē informāciju par atzītās struktūras nosaukumu un tās darbības jomu, tiklīdz šāda informācija ir Civilās aviācijas aģentūras rīcībā. |
| 4. | 6. Eiropas aviācijas drošības aģentūras izstrādātie dokumenti regulas Nr. 2019/947 prasību piemērošanai – “Attiecīgie līdzekļi atbilstības panākšanai un vadlīnijas” – ir tulkoti latviešu valodā un publicēti Civilās aviācijas aģentūras tīmekļvietnē.  17.1. kas piemērotas apmācību veikšanai, kur ieplānotās darbības var veikt un vadīt saskaņā ar piemērojamām prasībām; | **Tieslietu ministrija**  4. Lai atvieglotu noteikumu projekta piemērošanu praksē lūdzam:  pirmkārt, noteikumu projekta 6. punktā norādīt, par kādām regulas Nr. 2019/947 prasībām šajā punktā tiek runāts, atbilstoši papildinot arī noteikumu projekta anotācijas V sadaļas 1. tabulu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 56. punktam;  otrkārt, noteikumu projekta 17.1. apakšpunktā norādīt, par kādām piemērojamām prasībām šajā apakšpunktā tiek runāts. | **Ņemts vērā**  Atbilstoši Eiropas Parlamenta un Padomes 2018. gada 4. jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk – regula 2018/1139) 75.pantam ir izveidota Eiropas Aviācijas drošības aģentūra, kura saskaņā ar minētā panta otrās daļas d) apakšpunktu veic vajadzīgos pasākumus saskaņā ar pilnvarām, ko tai piešķir Regula Nr.2018/1139 vai citi Kopienas tiesību akti. Saskaņā ar Regulas Nr.2018/1139 76.panta 3) punktu, Eiropas Aviācijas drošības aģentūra saskaņā ar 115. pantu un piemērojamajiem uz šīs regulas pamata pieņemtajiem deleģētajiem un īstenošanas aktiem izdod sertifikācijas specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes šīs regulas un uz tās pamata pieņemto deleģēto un īstenošanas aktu piemērošanai. Regulas Nr.2018/1139 115.pants paredz kārtību, kādā Eiropas Aviācijas drošības aģentūra izstrādā pieļaujamos līdzekļus atbilstības panākšanai, minētā panta trešajā punktā ir noteikts, atzinumus, sertifikāciju specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes, kas izstrādātas, ievērojot 76. panta 1. un 3.punktu, un procedūras, kas izveidotas, ievērojot šā panta 1.punktu, publicē Aģentūras oficiālajā publikācijā. Pieļaujamie līdzekļi atbilstības panākšanai ir dokuments, kas skaidro kā izpildāmas īstenošanas regulas prasības. Ņemot vērā minēto Eiropas Aviācijas drošības aģentūra ir izstrādājusi dokumentus Regulas Nr.2019/947 prasību piemērošanai „Attiecīgie līdzekļi atbilstības panākšanai un vadlīnijas”. Dalībvalstīm jāievēro šajos dokumentos noteiktais vai jāizstrādā dokumenti, kuri nodrošina līdzvērtīgu Regulas 2019/947 prasību piemērošanu. Ņemot vērā to, ka citi dokumenti Regulas Nr.2019/947 piemērošanai nav izstrādāti, kā arī to, ka pastāv īpaša kārtība, kādā būtu jāizstrādā citi dokumenti Regulas Nr.2019/947 piemērošanai, projekts paredz „Attiecīgie līdzekļi atbilstības panākšanai un vadlīnijas” nosacījumu piemērošanu. Minēto dokumentu tulkojums latviešu valodā pieejams Civilās aviācijas aģentūras mājaslapā. Ar šo skaidrojumu papildināts noteikumu projekta anotācijas I sadaļas 2.punkts. | 6. Eiropas aviācijas drošības aģentūras izstrādātie dokumenti Komisijas 2019.gada 24.maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - regula Nr. 2019/947) un regulas Nr.2019/947 pielikuma prasību piemērošanai -“Attiecīgie līdzekļi atbilstības panākšanai un vadlīnijas” (turpmāk - AMC) ir tulkoti latviešu valodā un publicēti Civilās aviācijas aģentūras tīmekļvietnē.  17. Atbilstoši atzītās struktūras darbības jomai atzītās struktūras rīcībā ir jābūt telpām:  17.1. kas piemērotas apmācību un plānoto darbību veikšanai;  17.2. kurās ir teorētisko zināšanu un praktisko prasmju (ja piemērojams) apmācību veikšanai nepieciešamais aprīkojums. |
| 5. | 7. Atzītās struktūras statusa iegūšana ir maksas pakalpojums.  10. Pretendents, kas vēlas pieņemt tālvadības pilotu teorētisko zināšanu klātienes eksāmenu bezpilota gaisa kuģu ekspluatācijai specifiskajā kategorijā vai veikt teorētisko zināšanu apmācību bezpilota gaisa kuģu ekspluatācijai specifiskajā kategorijā, ja to paredz lidojumu drošuma novērtējums, papildus šo noteikumu 9.punktā minētajam dokumentiem atbilstoši izvēlētajai darbības jomai iesniedz:  10.1. eksāmena jautājumus, kas atbilst regulas Nr. 2019/947 1.papildinājuma I nodaļas A pielikuma 1.punktā minētajām tēmām;  10.2. mācību programmu, kas satur informāciju par regulas Nr. 2019/947 1.papildinājuma I nodaļas A pielikuma 1.punktā minētajām tēmām.  16. Par atzītās struktūras atbildīgo vadītāju var norīkot personu:  16.1. kurai ir piešķirtas paraksta tiesības atbilstoši normatīvajiem aktiem;  16.2. kura pēdējo triju gadu laikā nav bijusi atbildīgais vadītājs tādā atzītā struktūrā, kuras darbība apturēta, anulēta vai ierobežota sakarā ar pieļautajiem pārkāpumiem vai neatbilstībām bezpilota gaisa kuģu lidojumu drošuma jomā.  18. Ja iesniegumā norādīta nepilnīga informācija vai nav iesniegti visi šo noteikumu 9.punktā minētie dokumenti un ja iesniegtajos dokumentos ir nepilnīga informācija, Civilās aviācijas aģentūra pieprasa pretendentam desmit darba dienu laikā precizēt iesniegto informāciju un iesniegt trūkstošos dokumentus.  19. Ja šo noteikumu 9.punktā minēto dokumentu izvērtēšanas laikā rodas nepieciešamība papildu informācijas noskaidrošanai, Civilās aviācijas aģentūra var veikt pretendenta pārbaudi uz vietas.  20. Civilās aviācijas aģentūra pieņem lēmumu par atzītās struktūras statusa piešķiršanu, ja pretendents:  20.1. ir iesniedzis visus šo noteikumu 9. punktā minētos dokumentus;  20.2. atbilst šo noteikumu II nodaļā noteiktajām prasībām.  22. Atzītā struktūra desmit dienu laikā informē Civilās aviācijas aģentūru par izmaiņām šo noteikumu 9.punktā minētajos dokumentos.  25. Civilās aviācijas aģentūra pagarina atzītās struktūras statusu un deklarācijas atbilstības apliecinājumu, ja atzītā struktūra saskaņā ar šo noteikumu 37.2. apakšpunktu ir novērsusi 1. līmeņa neatbilstību.  26. Papildus šo noteikumu 37.2.apakšpunktā noteiktajam, Civilās aviācijas aģentūra anulē atzītās struktūras statusu, ja tā:  26.1. sešu mēnešu laikā pēc darbības ierobežošanas nav novērsusi Civilās aviācijas aģentūras konstatētās neatbilstības;  26.2. atsakās no statusa izmantošanas;  26.3. 24 mēnešu laikā nav uzsākusi nevienu no iesniegumā par atzītās struktūras statusa saņemšanu plānotajām darbībām.  28. Civilās aviācijas aģentūra desmit darba dienu laikā pēc šo noteikumu 27.punktā minētās deklarācijas saņemšanas:  28.1. pārbauda, vai deklarācija satur visu regulas Nr.2019/947 6.papildinājumā noteikto informāciju;  28.2. izsniedz apliecinājumu par atzītās struktūras iesniegtās deklarācijas atbilstību regulas Nr. 2019/947 6.papildinājumam.  32. Atbilstības uzraudzības programmas gaitā Civilās aviācijas aģentūra:  32.1. izvērtē atzītās struktūras darbību, darbības rokasgrāmatu un citu šajos noteikumos minēto dokumentu atbilstību šiem noteikumiem un normatīvajiem aktiem, kas regulē atzīto struktūru darbības jomu;  32.2. veic plānotus un pēc nepieciešamības neplānotus atzītās struktūras auditus un inspekcijas. To nepieciešamību un biežumu Civilās aviācijas aģentūra nosaka, pamatojoties uz drošuma riska novērtējumu. Atzītajai struktūrai par plānotā audita vai inspekcijas uzsākšanu paziņo ne vēlāk kā desmit darba dienas pirms audita vai inspekcijas sākuma;  32.3. sagatavo 2.līmeņa neatbilstības ziņojumu, ja konstatē, ka atzītā struktūra neatbilst šajos noteikumos vai citos normatīvajos aktos, kas regulē atzīto struktūru darbības jomu, minētajām prasībām, šo noteikumu 9. punktā minētajā iesniegumā un tam pievienotajos dokumentos vai arī šo noteikumu 27. punktā minētajā deklarācijā noteiktajām prasībām un tas varētu pazemināt lidojumu drošuma līmeni vai apdraudēt lidojumu drošumu;  32.4. sagatavo 1.līmeņa neatbilstības ziņojumu, ja konstatē, ka atzītā struktūra neatbilst šajos noteikumos vai citos normatīvajos aktos, kas regulē atzīto struktūru darbības jomu, minētajām prasībām, iesniegumā un tam pievienotajos dokumentos vai deklarācijā noteiktajām prasībām un tas būtiski pazemina lidojumu drošuma līmeni vai ievērojami apdraud lidojumu drošumu.  33. Civilās aviācijas aģentūra sagatavo 1.līmeņa neatbilstības ziņojumu, ja:  33.1. atzītās struktūras darba laikā un pēc diviem rakstveida pieprasījumiem Civilās aviācijas aģentūras inspektoriem netiek nodrošināta piekļuve atzītās struktūras telpām vai dokumentiem;  33.2. atzītās struktūras iesniegumā vai deklarācijā un tam pievienotajos dokumentos ir sniegta apzināti nepatiesa informācija;  33.3. Civilās aviācijas aģentūrai ir pierādījumi par atzītās struktūras statusa vai deklarācijas prettiesisku izmantošanu;  33.4. atzītajai struktūrai nav šajos noteikumos noteiktajām prasībām atbilstoša atbildīgā vadītāja.  37. Ja Civilās aviācijas aģentūra ir noformējusi:  37.1. 2.līmeņa neatbilstību, – atzītā struktūra Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrai konstatētās neatbilstības cēloņu analīzi un neatbilstības novēršanas plānu un ne vēlāk kā triju mēnešu laikā pēc neatbilstības ziņojuma saņemšanas novērš konstatēto neatbilstību. Atbilstoši neatbilstības būtībai Civilās aviācijas aģentūrai ir tiesību pagarināt šo trīs mēnešu periodu, ja Civilās aviācijas aģentūra ir apstiprinājusi neatbilstības novēršanas plānu. Ja atzītā struktūra minētajā termiņā nav veikusi konstatētās neatbilstības cēloņu analīzi, nav izstrādājusi neatbilstības novēršanas plānu vai nenovērš konstatēto neatbilstību, Civilās aviācijas aģentūra to klasificē kā 1. līmeņa neatbilstību;  37.2. 1.līmeņa neatbilstību, – Civilās aviācijas aģentūra atzītajai struktūrai nekavējoties anulē atzītās struktūras statusu vai atbilstīgi lidojumu drošuma apdraudējumam nosaka attiecīgus ierobežojumus līdz brīdim, kad atzītā struktūra novērsusi 1.līmeņa neatbilstību. Atzītā struktūra Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrā konstatētās neatbilstības cēloņu analīzi un neatbilstības novēršanas plānu. | **Tieslietu ministrija**  5. Tiesiskās noteiktības nolūkā lūdzam:  pirmkārt, precizēt noteikumu projekta 7. punktu, ietverot atsauci uz normatīviem aktiem noteiktā jomā atbilstoši noteikumu Nr. 108 137. punktam (šādā gadījumā noteikumu projekta anotācijā skaidrojot, kādos normatīvajos aktos maksa par atzītās struktūras statusa iegūšanu noteikta – Ministru kabineta 2013. gada 24. septembra noteikumos Nr. 999 "Valsts aģentūras "Civilās aviācijas aģentūra" publisko maksas pakalpojumu cenrādis" (turpmāk – noteikumi Nr. 999)), kā arī lūdzam precizēt, kas tieši uzskatāms par maksas pakalpojumu, jo, piemēram, noteikumos Nr. 999 ir runa tai skaitā par atzītās struktūras apstiprināšanu un atzītās struktūras apliecības nosacījumu grozīšanu (sk. šo noteikumu 2. pielikuma 19.1. un 19.2. rindu);  otrkārt, noteikumu projekta 10., 18., 22. punktā, 26.3., 37.1. un 37.2. apakšpunktā (37.1. un 37.2. apakšpunktā attiecībā uz 15 dienu termiņiem) skaidrot, no kura brīža aprēķināmi attiecīgie termiņi, tādējādi nodrošinot skaidras tiesību normas;  treškārt, skaidrot, kas saprotams ar paraksta tiesībām noteikumu projekta 16.1. apakšpunktā, jo no konkrētās noteikumu projekta normas nevar gūt pārliecību par atbildīgā vadītāja pilnvarojuma apjomu;  ceturtkārt, ņemot vērā, ka dokumenti, kuri jāiesniedz pretendentam noteikti ne tikai 9. punktā, bet atsevišķos gadījumos arī 10. punktā, lūdzam to atbilstoši ņemt vērā noteikumu projekta 18.-22. punktā vai sniegt skaidrojumu, kādēļ minētajās noteikumu projekta vienībās atsauci uz 10. punktu nav nepieciešams norādīt;  piektkārt, precizēt, kā atbilstoši noteikumu projekta 26.2. apakšpunktam izpaužas atteikšanās no statusa izmantošanas, jo par atteikšanos, iespējams, netieši varētu norādīt arī plānoto darbību neuzsākšana noteiktā laikā, kas regulēts noteikumu projekta 26.3. apakšpunktā, vai, piemēram, arī neatbilstības nenovēršana termiņā. Ja ar atteikšanos no statusa izmantošanas saprotams tas, ka atzītai struktūrai jāiesniedz iesniegums, lūdzot Civilās aviācijas aģentūru anulēt atzītās struktūras statusu, lūdzam to skaidri arī atspoguļot noteikumu projekta tekstā;  sestkārt, sk. projektā skaidrot noteikumu projekta anotācijā, kas tieši ir saprotams ar atzītās struktūras statusa pagarināšanu noteikumu projekta 25. punkta izpratnē, ņemot vērā, ka atzītās struktūras statusu atbilstoši noteikumu projekta 3. punktam piešķir uz nenoteiktu laiku un, ciktāl šis statuss netiek anulēts atbilstoši noteikumu projekta 26. punktam, atzītās struktūras statuss pēc būtības netiek citos veidos pārtraukts, bet gan var tikai tikt ierobežota vienīgi atzītās struktūras darbība. Nepieciešamības gadījumā lūdzam precizēt noteikumu projektu;  septītkārt, sk.mk. projektā precizēt noteikumu projekta 28. punktu, norādot, kādas tiesiskās sekas iestājas gadījumā, ja deklarācija nesatur visu regulas Nr. 2019/947 pielikuma 6. papildinājumā noteikto informāciju;  astotkārt, precizēt noteikumu projekta 32.4., 33.2. un 33.3. apakšpunktu, norādot šajos apakšpunktos, par kādām deklarācijām tajos tiek runāts;  visbeidzot, noteikumu projekta anotācijā skaidrot (nepieciešamības gadījumā – piemērveidā), kā varētu izpausties atzītās struktūras statusa vai deklarācijas prettiesiska izmantošana atbilstoši noteikumu projekta 33.3. apakšpunktam. Nepieciešamības gadījumā lūdzam precizēt minēto apakšpunktu. | **Ņemts vērā**  Precizēti noteikuma projekta 10., 19., 23. punktā, 31.1. un 31.2. apakšpunktā ietverti termiņi.  Precizēts noteikuma projekta 16.1.apakšpunkts.  Precizēts noteikuma projekta 18. - 22. punkts.    Svītrots noteikumu projekta 31.2.apakšpunkts.  Noteikumu projekts papildināts ar jaunu 32.punktu. Attiecīgi precizēts arī noteikuma projekta 31.2. apakšpunkts.  Svītrots noteikumu projekta 28.punkts.  Precizēts noteikuma projekta 32.4., 33.2. un 33.3. apakšpunkts.  Papildināts ar skaidrojumu noteikumu projekta anotācijas I sadaļas 2.punkts. | 7. Atzītās struktūras apstiprināšana, atzītās struktūras apliecības nosacījumu grozīšana un atzītās struktūras novērtēšana atbilstoši uzraudzības ciklam ir maksas pakalpojums saskaņā ar normatīvo aktu par Civilās aviācijas aģentūras publisko maksas pakalpojumu cenrādi.  10. Pretendents, kas vēlas pieņemt tālvadības pilotu teorētisko zināšanu klātienes eksāmenu bezpilota gaisa kuģu ekspluatācijai specifiskajā kategorijā vai veikt teorētisko zināšanu apmācību bezpilota gaisa kuģu ekspluatācijai specifiskajā kategorijā, ja to paredz lidojumu drošuma novērtējums, papildus šo noteikumu 9.punktā minētajam dokumentiem atbilstoši izvēlētajai darbības jomai iesniedz:  10.1. eksāmena jautājumus, kas atbilst regulas Nr. 2019/947 pielikuma 1.papildinājuma I nodaļas A pielikuma 1.punktā minētajām tēmām;  10.2. mācību programmu, kas satur informāciju par regulas Nr. 2019/947 pielikuma 1.papildinājuma I nodaļas A pielikuma 1.punktā minētajām tēmām.  16. Par atzītās struktūras atbildīgo vadītāju var norīkot personu:  16.1. kurai saskaņā ar juridiskās personas statūtiem ir piešķirtas paraksta tiesības;  16.2. kura pēdējo triju gadu laikā nav bijusi atbildīgais vadītājs tādā atzītā struktūrā, kuras darbība apturēta, anulēta vai ierobežota sakarā ar pieļautajiem pārkāpumiem vai neatbilstībām bezpilota gaisa kuģu lidojumu drošuma jomā.  17. Ja iesniegumā norādīta nepilnīga informācija vai nav iesniegti visi šo noteikumu 9. un 10.punktā (ja piemērojams) minētie dokumenti un ja iesniegtajos dokumentos ir nepilnīga informācija, Civilās aviācijas aģentūra pieprasa pretendentam desmit darba dienu laikā no pieprasījuma izsūtīšanas dienas precizēt iesniegto informāciju un iesniegt trūkstošos dokumentus.  19. Ja šo noteikumu 9. un 10. punktā (ja piemērojams) minēto dokumentu izvērtēšanas laikā rodas nepieciešamība papildu informācijas noskaidrošanai, Civilās aviācijas aģentūra var veikt pretendenta pārbaudi uz vietas.  20. Civilās aviācijas aģentūra pieņem lēmumu par atzītās struktūras statusa piešķiršanu, ja pretendents:  20.1. ir iesniedzis visus šo noteikumu 9. un 10. punktā (ja piemērojams) minētos dokumentus;  20.2. atbilst šo noteikumu II nodaļā noteiktajām prasībām.  21. Civilās aviācijas aģentūra pieņem lēmumu par atteikumu piešķirt atzītās struktūras statusa, ja pretendents:  21.1. nav iesniedzis visus šo noteikumu 9. un 10. punktā (ja piemērojams) minētos dokumentus;  21.2. neatbilst šo noteikumu II nodaļā noteiktajām prasībām.  22. Atzītā struktūra ne vēlāk, kā desmit dienas pirms plānotajām izmaiņām iesniedzot iesniegumu (pielikums) informē Civilās aviācijas aģentūru par izmaiņām šo noteikumu 9. un 10. punktā (ja piemērojams) minētajos dokumentos.  26. Atbilstības uzraudzības programmas gaitā Civilās aviācijas aģentūra:  26.1.izvērtē atzītās struktūras darbību, darbības rokasgrāmatu un citu šajos noteikumos minēto dokumentu atbilstību šiem noteikumiem un normatīvajiem aktiem, kas regulē atzīto struktūru darbības jomu;  26.2. veic plānotus un pēc nepieciešamības neplānotus atzītās struktūras auditus un inspekcijas. To nepieciešamību un biežumu Civilās aviācijas aģentūra nosaka, pamatojoties uz drošuma riska novērtējumu. Atzītajai struktūrai par plānotā audita vai inspekcijas uzsākšanu paziņo ne vēlāk kā desmit darba dienas pirms audita vai inspekcijas sākuma;  26.3. sagatavo 2.līmeņa neatbilstības ziņojumu, ja konstatē, ka atzītā struktūra neatbilst šajos noteikumos vai citos normatīvajos aktos, kas regulē atzīto struktūru darbības jomu, minētajām prasībām, šo noteikumu 9. punktā minētajā iesniegumā un tam pievienotajos dokumentos vai regulas Nr.2019/947 pielikuma 6.papildinājumā minētajā deklarācijā noteiktajam un tas varētu pazemināt lidojumu drošuma līmeni vai apdraudēt lidojumu drošumu;  26.4. sagatavo 1.līmeņa neatbilstības ziņojumu, ja konstatē, ka atzītā struktūra neatbilst šajos noteikumos vai citos normatīvajos aktos, kas regulē atzīto struktūru darbības jomu, minētajām prasībām, šo noteikumu 9. punktā minētajā iesniegumā un tam pievienotajos dokumentos vai regulas Nr.2019/947 pielikuma 6.papildinājumā minētajā deklarācijā noteiktajam un tas būtiski pazemina lidojumu drošuma līmeni vai ievērojami apdraud lidojumu drošumu.  31. Ja Civilās aviācijas aģentūra ir sagatavojusi:  31.1. 2.līmeņa neatbilstību, – atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrai izvērtēšanai konstatētās neatbilstības cēloņu analīzi un neatbilstības novēršanas plānu un ne vēlāk kā triju mēnešu laikā pēc neatbilstības ziņojuma saņemšanas novērš konstatēto neatbilstību. Šā laika perioda beigās un atbilstoši neatbilstības būtībai Civilās aviācijas aģentūrai pēc atzītās struktūras atkārtoti iesniegta neatbilstību novēršanas plāna izvērtēšanas ir tiesību pagarināt konstatētās neatbilstības novēršanas termiņu uz laiku līdz trīs mēnešiem. Ja atzītā struktūra minētajā termiņā nav veikusi konstatētās neatbilstības cēloņu analīzi, nav izstrādājusi neatbilstības novēršanas plānu vai nenovērš konstatēto neatbilstību, Civilās aviācijas aģentūra to klasificē kā 1. līmeņa neatbilstību;  31.2. 1.līmeņa neatbilstību, – Civilās aviācijas aģentūra atzītajai struktūrai atbilstīgi lidojumu drošuma apdraudējumam uz laiku līdz sešiem mēnešiem ierobežo atzītās struktūras darbību un norāda, kādas konstatētās neatbilstības atzītajai struktūrai jānovērš. Atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrā konstatētās neatbilstības cēloņu analīzi un neatbilstības novēršanas plānu.  32. Civilās aviācijas aģentūra anulē atzītās struktūras statusu, ja tā:  32.1. sešu mēnešu laikā pēc darbības ierobežošanas nav novērsusi Civilās aviācijas aģentūras konstatētās neatbilstības;  32.2. 24 mēnešu laikā no atzītās struktūras statusa iegūšanas brīža nav uzsākusi nevienu no iesniegumā par atzītās struktūras statusa saņemšanu plānotajām darbībām. |
| 6. | 8. Atzītās struktūras statusu var iegūt:  8.1. iestāde vai juridiska persona, kuras saimnieciskās darbības vieta ir Latvijas Republika;  8.2. fiziska persona, kas ir reģistrējusies Latvijas Republikā individuālā komersanta vai pašnodarbinātas persona statusā. | **Tieslietu ministrija**  6. Vēršam uzmanību uz to, ka atbilstoši Valsts pārvaldes iekārtas likuma 1. panta 3. punktā noteiktajam iestāde ir institūcija, kura darbojas publiskas personas vārdā un kurai ar normatīvo aktu noteikta kompetence valsts pārvaldē, piešķirti finanšu līdzekļi tās darbības īstenošanai un ir savs personāls. Savukārt atbilstoši Administratīvā procesa likuma 1. panta pirmajā daļā noteiktajam iestāde ir tiesību subjekts, tā struktūrvienība vai amatpersona, kurai ar normatīvo aktu vai publisko tiesību līgumu piešķirtas noteiktas valsts varas pilnvaras valsts pārvaldes jomā. Ievērojot minēto, nav skaidrs, kas ir noteikumu projekta 8.1. apakšpunktā minētā iestāde. Līdz ar to nepieciešams precizēt noteikumu projekta 8.1. apakšpunktā paredzēto regulējumu. | **Ņemts vērā**  Vairākas institūcijas (Valsts ugunsdzēsības un glābšanas dienests (VUGD), Valsts policija), kas nav juridiskas personas, kā to skaidro Latvijas Republikas Augstākās tiesas Senāta Civillietu departamenta 2010.gada 24.novembra spriedums Lietā Nr. SKC-226/2010 [9.3] punkts - Ministru kabineta 2003.gada 29.aprīļa noteikumi Nr.240 „Iekšlietu ministrijas nolikums” paredz, ka Iekšlietu ministrija ir tiešās valsts pārvaldes iestāde, kas pakļauta Iekšlietu ministram. Savukārt VUGD ir Iekšlietu ministrijas padotībā esoša iestāde. Tādējādi gan Iekšlietu ministrija, gan VUGD iekļaujas vienotajā tiešās valsts pārvaldes hierarhiskajā sistēmā un juridiski tās ir sākotnējās publisko tiesību juridiskās personas - Latvijas Republikas -struktūrvienības. Tas arī nepārprotami izriet no „Iekšlietu ministrijas nolikuma” 6.7.apakšpunkta, kurā noteikts, ka ministrijas darbības nodrošināšanai ministrija valsts vārdā veic privāttiesiskus darījumus. Līdz ar to secināms, ka Valsts pārvaldes iekārtas likuma 1.panta izpratnē ne Iekšlietu ministrija, ne arī VUGD nav atvasinātas publiskas personas (autonomas valsts iestādes) un tāpēc tām nav juridiskas personas statuss, un tās nav uzskatāmas par iestādēm Civillikuma 1407.panta izpratnē. Tādējādi, kā tas pareizi norādīts prasības pieteikumā, kā atbildētāja lietā ir Latvijas Republika (valsts), savukārt Iekšlietu ministrija un VUGD ir iestādes Valsts pārvaldes iekārtas likuma izpratnē, kas tām nodotās kompetences ietvaros realizē valsts tiesībspēju un rīcībspēju. Ņemot vērā minēto, noteikumu projektā svītrojot terminu “iestāde”, tiek sašaurināts to institūciju skaits, kas izrāda vēlmi kļūt par Civilās aviācijas aģentūras atzītu struktūru. | 8. Atzītās struktūras statusu var iegūt:  8.1. juridiska persona, kuras galvenā darbības vieta ir Latvijas Republika;  8.2. fiziska persona, kas ir reģistrējusies Latvijas Republikā individuālā komersanta vai pašnodarbinātas persona statusā. |
| 7. | 9.3. dokumentu, kas apliecina īpašuma tiesības vai turējuma tiesības uz telpām, kur notiks plānotās darbības; | **Tieslietu ministrija**  7. Lūdzam izvērtēt un precizēt noteikumu projekta 9.3. apakšpunktu. Proti, vēršam uzmanību, ka šobrīd nepamatoti tiek ierobežots lietu tiesiskais statuss attiecībā uz telpām, kurā notiks plānotās darbības. Norādām, ka bez īpašuma tiesībām un turējuma (nevis turējuma tiesības, kā norādīts noteikumu projektā, jo turējums ir fakts nevis tiesības) pastāv vēl citas tiesiskas iespējas izmantot telpas, proti, telpa var atrasties arī valdījumā (piemēram, iestāžu gadījumā atbilstoši Valsts pārvaldes iekārtas likuma 91. pantam runa būs tieši par valdījumu)[[1]](#footnote-2). Attiecīgi nepieciešams plašāk konstruēt noteikumu projekta 9.3. apakšpunktu, piemēram, norādot uz to, ka nepieciešams iesniegt dokumentu, kas apliecina īpašuma tiesības uz telpu, kurā notiks plānotās darbības, vai tiesības izmantot attiecīgās telpas.  Turklāt arī noteikumu projekta 17. punkta ievaddaļā lietots plašāks formulējums, norādot, ka telpām jābūt atzītās struktūras rīcībā. | **Ņemts vērā** | 9.3. dokumentu, kas apliecina lietošanas tiesības uz telpām, kur notiks apmācības un plānotās darbības; |
| 8. | 12. Par tālvadības pilotu teorētisko zināšanu klātienes eksāmenu norises novērotāju var būt persona, kura ir sasniegusi vismaz 18 gadu vecumu.  24. Civilās aviācijas aģentūra ierobežo atzītās struktūras statusu šo noteikumu 37.2. apakšpunktā minētajā gadījumā. | **Tieslietu ministrija**  8. Vēršam uzmanību, ka noteikumu projekta 12. un 24. punkts neatbilst noteikumu projektā norādītajam tiesiskajam izdošanas pamatam (sk. iepriekšējo šā atzinuma iebildumu). Proti, attiecīgās likuma "Par aviāciju" normas nepilnvaro Ministru kabinetu noteikt prasības personām, kas var būt par teorētisko zināšanu klātienes eksāmenu norises novērotāju (proti, prasības nosakāmas atzītām struktūrām), kā arī nepilnvaro ierobežot atzītās struktūras statusu (ierobežojumi jānosaka atzītās struktūras darbībai). Ievērojot minēto, lūdzam atbilstoši precizēt noteikumu projekta 12. un 24. punktu.  Norādām, ka atbilstoši Satversmes tiesas 2005. gada 21. novembra spriedumam lietā Nr. 2005-03-0306 likumā jābūt tieši ietvertam pilnvarojumam izdot noteikumus un norādītiem Ministru kabineta noteikumu galvenajiem virzieniem. Likumdevējam ir skaidri jānorāda, kādus jautājumus un kādā veidā Ministru kabinets ir tiesīgs noregulēt. Ministru kabinets nav tiesīgs izdot ārējus normatīvos aktus, kas iztulko vai citādi izskaidro likumdevēja izdotos likumus. | **Ņemts vērā**  Noteikumu projektā ir noteiktas prasības (kritēriji) kādām ir jāatbilst pretendentam par atzītās struktūras statusa iegūšanu, prasības personālam ir papildus norma, kurai ir jāatbilst pretendentam, lai iegūtu atzītās struktūras statusu, līdz ar to, lai sekmētu šo prasību vienotu izpratni projektā ir nepieciešamas normas, kas nosaka prasības, kādām jāatbilst arī personālam. | 31. Ja Civilās aviācijas aģentūra ir sagatavojusi:  31.1. 2.līmeņa neatbilstību, – atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrai izvērtēšanai, konstatētās neatbilstības cēloņu analīzi un neatbilstības novēršanas plānu un ne vēlāk kā triju mēnešu laikā pēc neatbilstības ziņojuma saņemšanas novērš konstatēto neatbilstību. Šā laika perioda beigās un atbilstoši neatbilstības būtībai Civilās aviācijas aģentūrai pēc atzītās struktūras atkārtoti iesniegta neatbilstību novēršanas plāna izvērtēšanas ir tiesību pagarināt konstatētās neatbilstības novēršanas termiņu uz laiku līdz trīs mēnešiem. Ja atzītā struktūra minētajā termiņā nav veikusi konstatētās neatbilstības cēloņu analīzi, nav izstrādājusi neatbilstības novēršanas plānu vai nenovērš konstatēto neatbilstību, Civilās aviācijas aģentūra to klasificē kā 1. līmeņa neatbilstību;  31.2. 1.līmeņa neatbilstību, – Civilās aviācijas aģentūra atzītajai struktūrai atbilstīgi lidojumu drošuma apdraudējumam uz laiku līdz sešiem mēnešiem ierobežo atzītās struktūras darbību un norāda, kādas konstatētās neatbilstības atzītajai struktūrai jānovērš. Atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrā konstatētās neatbilstības cēloņu analīzi un neatbilstības novēršanas plānu.  32. Civilās aviācijas aģentūra anulē atzītās struktūras statusu, ja tā:  32.1.sešu mēnešu laikā pēc darbības ierobežošanas nav novērsusi Civilās aviācijas aģentūras konstatētās neatbilstības;  32.2. 24 mēnešu laikā no atzītās struktūras statusa iegūšanas brīža nav uzsākusi nevienu no iesniegumā par atzītās struktūras statusa saņemšanu plānotajām darbībām. |
| 9. | 14. Civilās aviācijas aģentūrai ir tiesības šajos noteikumos 13.4.apakšpunktā minēto prasību izpildei pielīdzināt kompetento iestāžu vai apstiprinātu organizāciju izdotos sertifikātus aviācijas jomā. | **Tieslietu ministrija**  9.Vēršam uzmanību, ka nav skaidri saprotams, kas noteikumu projekta 14. punktā un pielikumā domāts ar apstiprinātu organizāciju. Norādām, ja ar apstiprinātu organizāciju ir saprotama kompetento iestāžu atzīta struktūra (tikai citas dalībvalsts), lūdzam to atbilstoši atspoguļot noteikumu projektā. Uzsveram, ka viena jēdziena izteikšanai jāizmanto vieni un tie paši termini. Iekšējā terminoloģiskā konsekvence nodrošina iekšējā normatīvā akta skaidrību, novēršot pretrunīgus viedokļus vai šaubas par dažādu terminu saturu. | **Ņemts vērā** | Papildināts ar skaidrojumu noteikumu projekta anotācijas I sadaļas 2.punkts (2.lpp). |
| 10. | 16. Par atzītās struktūras atbildīgo vadītāju var norīkot personu:  16.1. kurai ir piešķirtas paraksta tiesības atbilstoši normatīvajiem aktiem;  16.2. kura pēdējo triju gadu laikā nav bijusi atbildīgais vadītājs tādā atzītā struktūrā, kuras darbība apturēta, anulēta vai ierobežota sakarā ar pieļautajiem pārkāpumiem vai neatbilstībām bezpilota gaisa kuģu lidojumu drošuma jomā | **Tieslietu ministrija**  10. Lūdzam noteikumu projekta 16.1. apakšpunktā ietvert korektu atsauci uz normatīvajiem aktiem noteiktā jomā saskaņā ar noteikumu Nr. 108 137. punktu. | **Ņemts vērā**  Precizēts noteikuma projekta 16.punkts. | 16. Par atzītās struktūras atbildīgo vadītāju var norīkot personu:  16.1. kurai saskaņā ar juridiskās personas statūtiem ir piešķirtas paraksta tiesības;  16.2. kura pēdējo triju gadu laikā nav bijusi atbildīgais vadītājs tādā atzītā struktūrā, kuras darbība apturēta, anulēta vai ierobežota sakarā ar pieļautajiem pārkāpumiem vai neatbilstībām bezpilota gaisa kuģu lidojumu drošuma jomā. |
| 11. | 19. Ja šo noteikumu 9.punktā minēto dokumentu izvērtēšanas laikā rodas nepieciešamība papildu informācijas noskaidrošanai, Civilās aviācijas aģentūra var veikt pretendenta pārbaudi uz vietas. | **Tieslietu ministrija**  11. Ņemot vērā to, ka noteikumu projekta 19. punktā paredzētās tiesības varētu veidot būtisku pamattiesību uz privātās dzīves neaizskaramību ierobežojumu (piemēram, gadījumā, ja atzītā struktūra ir fiziska persona), lūdzam izvērtēt un skaidrot šāda regulējuma nepieciešamību un samērīgumu noteikumu projekta anotācijā. Vienlaikus lūdzam sniegt skaidrojumu, kādā kārtībā pretendenta pārbaudi uz vietas paredzēts veikt un nepieciešamības gadījumā attiecīgo kārtību regulēt noteikumu projektā. | **Ņemts vērā** | Papildināts noteikumu projekta anotācijas I sadaļas 2.punkts (5.lpp). |
| 12. | 22. Atzītā struktūra desmit dienu laikā informē Civilās aviācijas aģentūru par izmaiņām šo noteikumu 9.punktā minētajos dokumentos.  23. Izmaiņas atzītās struktūras darbības jomā atļauts ieviest tikai pēc tam, kad tās ir apstiprinātas Civilās aviācijas aģentūrā. | **Tieslietu ministrija**  12. Vēršam uzmanību, ka likuma "Par aviāciju" 117.2 panta piektajā daļā tai skaitā paredzēts, ka Ministru kabinets nosaka kārtību atzītās struktūras statusa grozīšanai, tomēr, lai gan noteikumu projekta 1. punktā norādīts uz attiecīgā deleģējuma izpildi, noteikumu projektā atrodams tiesiskais regulējums vienīgi tai skaitā par atzītās struktūras pienākumu informēt Civilās aviācijas aģentūru par izmaiņām šo noteikumu 9. punktā minētajos dokumentos (noteikumu projekta 22. punkts), kā arī par atļauju ieviest izmaiņas atzītās struktūras darbības jomā tikai pēc tam, kad tās ir apstiprinātas Civilās aviācijas aģentūrā (noteikumu projekta 23. punkts), neregulējot to, kādā kārtībā grozījumi tiek izdarīti, tai skaitā, vai iesniedzams grozījumu priekšlikums (vai citāda iniciatīva), kādā termiņā priekšlikums izvērtējams (apstiprināms), kādos gadījumos priekšlikums tiks apstiprināts u.tml. Attiecīgi lūdzam atbilstoši papildināt noteikumu projektu vai sniegt pamatotu skaidrojumu par to, kā tiek nodrošināta likumdevēja pilnvarojuma izpilde noteikumu projekta anotācijā. | **Ņemts vērā** | 22. Atzītā struktūra ne vēlāk, kā desmit dienas pirms plānotajām izmaiņām iesniedzot iesniegumu (pielikums) informē Civilās aviācijas aģentūru par izmaiņām šo noteikumu 9. un 10.punktā (ja piemērojams) minētajos dokumentos.  23. Civilās aviācijas aģentūra viena mēneša laikā pēc atzītās struktūras iesnieguma saņemšanas, ar kuru atzītā struktūra paziņojusi par izmaiņām, izskata attiecīgo iesniegumu un pieņem vienu no šādiem lēmumiem:  23.1. apstiprina iesniegtās izmaiņas, ja atzītā struktūra ir iesniegusi visus šo noteikumu 9. un 10. punktā (ja piemērojams) minētos dokumentus un atbilst šo noteikumu II nodaļā noteiktajām prasībām;  23.2. atsaka apstiprināt iesniegtās izmaiņas, ja atzītā struktūra nav iesniegusi visus šo noteikumu 9. un 10. punktā (ja piemērojams) minētos dokumentus vai neatbilst šo noteikumu II nodaļā noteiktajām prasībām. |
| 13. | 24. Civilās aviācijas aģentūra ierobežo atzītās struktūras darbību statusu šo noteikumu 37.2.apakšpunktā minētajā gadījumā.  25. Civilās aviācijas aģentūra pagarina atzītās struktūras statusu un deklarācijas atbilstības apliecinājumu, ja atzītā struktūra saskaņā ar šo noteikumu 37.2. apakšpunktu ir novērsusi 1. līmeņa neatbilstību.  26. Papildus šo noteikumu 37.2.apakšpunktā noteiktajam, Civilās aviācijas aģentūra anulē atzītās struktūras statusu, ja tā:  26.1. sešu mēnešu laikā pēc darbības ierobežošanas nav novērsusi Civilās aviācijas aģentūras konstatētās neatbilstības;  26.2. atsakās no statusa izmantošanas;  26.3. 24 mēnešu laikā nav uzsākusi nevienu no iesniegumā par atzītās struktūras statusa saņemšanu plānotajām darbībām.  32. Atbilstības uzraudzības programmas gaitā Civilās aviācijas aģentūra:  32.1. izvērtē atzītās struktūras darbību, darbības rokasgrāmatu un citu šajos noteikumos minēto dokumentu atbilstību šiem noteikumiem un normatīvajiem aktiem, kas regulē atzīto struktūru darbības jomu;  32.2. veic plānotus un pēc nepieciešamības neplānotus atzītās struktūras auditus un inspekcijas. To nepieciešamību un biežumu Civilās aviācijas aģentūra nosaka, pamatojoties uz drošuma riska novērtējumu. Atzītajai struktūrai par plānotā audita vai inspekcijas uzsākšanu paziņo ne vēlāk kā desmit darba dienas pirms audita vai inspekcijas sākuma;  32.3. sagatavo 2.līmeņa neatbilstības ziņojumu, ja konstatē, ka atzītā struktūra neatbilst šajos noteikumos vai citos normatīvajos aktos, kas regulē atzīto struktūru darbības jomu, minētajām prasībām, šo noteikumu 9. punktā minētajā iesniegumā un tam pievienotajos dokumentos vai arī šo noteikumu 27. punktā minētajā deklarācijā noteiktajām prasībām un tas varētu pazemināt lidojumu drošuma līmeni vai apdraudēt lidojumu drošumu;  32.4. sagatavo 1.līmeņa neatbilstības ziņojumu, ja konstatē, ka atzītā struktūra neatbilst šajos noteikumos vai citos normatīvajos aktos, kas regulē atzīto struktūru darbības jomu, minētajām prasībām, iesniegumā un tam pievienotajos dokumentos vai deklarācijā noteiktajām prasībām un tas būtiski pazemina lidojumu drošuma līmeni vai ievērojami apdraud lidojumu drošumu.  33. Civilās aviācijas aģentūra sagatavo 1.līmeņa neatbilstības ziņojumu, ja:  33.1. atzītās struktūras darba laikā un pēc diviem rakstveida pieprasījumiem Civilās aviācijas aģentūras inspektoriem netiek nodrošināta piekļuve atzītās struktūras telpām vai dokumentiem;  33.2. atzītās struktūras iesniegumā vai deklarācijā un tam pievienotajos dokumentos ir sniegta apzināti nepatiesa informācija;  33.3. Civilās aviācijas aģentūrai ir pierādījumi par atzītās struktūras statusa vai  deklarācijas prettiesisku izmantošanu;  34. Civilās aviācijas aģentūra sagatavo 2.līmeņa neatbilstības ziņojumu, ja neatbilstība pēc atklāšanas uzreiz nav klasificējama kā 1.līmeņa neatbilstība.  37. Ja Civilās aviācijas aģentūra ir noformējusi:  37.1. 2.līmeņa neatbilstību, – atzītā struktūra Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrai konstatētās neatbilstības cēloņu analīzi un neatbilstības novēršanas plānu un ne vēlāk kā triju mēnešu laikā pēc neatbilstības ziņojuma saņemšanas novērš konstatēto neatbilstību. Atbilstoši neatbilstības būtībai Civilās aviācijas aģentūrai ir tiesību pagarināt šo trīs mēnešu periodu, ja Civilās aviācijas aģentūra ir apstiprinājusi neatbilstības novēršanas plānu. Ja atzītā struktūra minētajā termiņā nav veikusi konstatētās neatbilstības cēloņu analīzi, nav izstrādājusi neatbilstības novēršanas plānu vai nenovērš konstatēto neatbilstību, Civilās aviācijas aģentūra to klasificē kā 1. līmeņa neatbilstību;  37.2. 1.līmeņa neatbilstību, – Civilās aviācijas aģentūra atzītajai struktūrai nekavējoties anulē atzītās struktūras statusu vai atbilstīgi lidojumu drošuma apdraudējumam nosaka attiecīgus ierobežojumus līdz brīdim, kad atzītā struktūra novērsusi 1.līmeņa neatbilstību. Atzītā struktūra Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrā konstatētās neatbilstības cēloņu analīzi un neatbilstības novēršanas plānu. | **Tieslietu ministrija**  13. Lūdzam izvērtēt un pārstrādāt noteikumu projekta 24., 25., 26., 32., 33. un 37. punktu, nodrošinot, ka minētais regulējums ir izstrādāts vienkopus, tas ir skaidri saprotams, viegli uztverams un loģisks. Cita starpā norādām, ka šobrīd:  pirmkārt, minētās noteikumu projekta normas neveido strukturāli skaidru, viengabalainu un pārskatāmu tiesisko regulējumu. Uzskatām, ka noteikumu projekta II nodaļā būtu regulējamas vienīgi prasības atzītajai struktūrai un to atzīšanas kārtība, savukārt jautājumus par atzītās struktūras darbības ierobežošanu, atzītās struktūras statusa pagarināšanu un anulēšanu (noteikumu projekta 24.–26. punktā ietvertais regulējums) nepieciešams ietvert atsevišķā noteikumu projekta nodaļā – IV nodaļā, atbilstoši precizējot tās nosaukumu;  otrkārt, vairākas normas, kas nosaka, kādos gadījumos sagatavo attiecīga līmeņa neatbilstības ziņojumus, paredz atšķirīgus nosacījumus (sk. noteikumu projekta 32.3. un 32.4., kā arī 33. un 34. punktu), kas nav skaidri un loģiski savstarpēji sasaistīti. Uzskatām, ka būtu nepieciešams apvienot minēto regulējumu, kas pēc būtības ir dublējošs un vienkopus noteikt skaidrus un nepārprotamus priekšnosacījumus konkrēta līmeņa neatbilstības ziņojuma sagatavošanai.  Vienlaikus norādām, ka noteikumu projekta 34. punktā ietvertais regulējums, kas paredz, ka 2. līmeņa neatbilstības ziņojums tiek sagatavots, ja neatbilstība pēc atklāšanas uzreiz nav klasificējama kā 1. līmeņa neatbilstība, nav skaidri saprotams (jo nav skaidrs, kāds laika periods ar to saprotams, proti, uzreiz pēc visu apstākļu noskaidrošanas v.tml., kā arī nav skaidrs, vai noteikumu projekta 33. punkta gadījumā vispār ir iespējams, ka neatbilstību varētu neklasificēt kā 1. līmeņa, jo 33. punktā ietvertie nosacījumi ir konkrēti) un varētu būt problemātiski praksē 34. punktu piemērot. Piemēram, ja kļūdas pēc vai citos apstākļos vēlāk pēc neatbilstības atklāšanas tiek konstatēts, ka lidojuma drošības apdraudējums tomēr ir lielāks, nekā sākotnēji tika secināts, varētu būt skartas lidojuma drošības intereses. Attiecīgi lūdzam sniegt atbilstošu skaidrojumu par minēto arī noteikumu projekta anotācijā;  treškārt, nav skaidri saprotams, kādos gadījumos atbilstoši noteikumu projekta 37.2. apakšpunktam tiek anulēts atzītās struktūras statuss, bet kādos – tiek noteikti darbības ierobežojumi (noteikumu projektā minēti vārdi "attiecīgi ierobežojumi", kas būtu precizējams, ņemot vērā, ka tikai darbības ierobežojumus noteikt pieļauj likumdevēja pilnvarojums Ministru kabinetam, uz ko jau norādīts iepriekš šajā atzinumā). Norādām, ka noteikumu projekta 37.2. apakšpunktā ietverts kritērijs – "atbilstīgi drošuma apdraudējumam", tomēr jāņem vērā, ka noteikumu projekta 32.3. un 32.4. apakšpunktā norādīts uz vairāku veidu ietekmēm uz lidojuma drošumu un līdz ar to nav skaidrs, kādam konkrēti drošuma apdraudējumam jāpastāv, lai anulētu atzītās struktūras statusu vai noteiktu darbības ierobežojumus;  ceturtkārt, noteikumu projekta 26.1. un 37.2. apakšpunktā ietvertais regulējums nav skaidri saprotams un loģisks, jo no 37.2. apakšpunkta neizriet tas, kādā termiņā ir novēršamas Civilās aviācijas aģentūras konstatētās neatbilstības. Turklāt apstākļos, ja nav iesniegts neatbilstības novēršanas plāns, nav saskatāms pamatojums ar noteikumu projektu paredzēt papildu kopumā sešu mēnešu termiņu neatbilstības novēršanai un tikai tad anulēt atzītās struktūras statusu. Uzskatām, ka šajā ziņā korektāks regulējums un pieeja varētu būt noteikumu projekta 37.1. apakšpunktā (attiecas uz 2. līmeņa neatbilstību), kas ir vērsta uz sadarbības nodrošināšanu un pretimnākšanu vienīgi tajos gadījumos, kad atzītā struktūra aktīvi sadarbojas ar Civilās aviācijas aģentūru;  piektkārt, nepieciešams izvērtēt un precizēt noteikumu projekta 37.1. apakšpunktā ietverto regulējumu, jo šobrīd:  1) noteikumu projekta 37.1. apakšpunktā nav paredzēta iespēja saprātīgā termiņā precizēt neatbilstības novēršanas plānu, ņemot vērā Civilās aviācijas aģentūras norādījumus (salīdzinājumam ir paredzēta iespēja par trīs mēnešiem pagarināt termiņu neatbilstības novēršanai), kas noteiktos gadījumos varētu nebūt samērīgi;  2) nav skaidrs pamatojums 2. līmeņa neatbilstības klasificēšanai kā 1. līmeņa neatbilstību, ņemot vērā, ka no noteikumu projekta 32.3. un 32.4. apakšpunkta izriet, ka neatbilstību līmeņu dalījuma pamatā ir konkrēti lidojumu drošuma apsvērumi, nevis tas, vai konkrētā neatbilstība tiek novērsta. Uzsveram, ja ar klasificēšanu noteikumu projekta 37.1. apakšpunkta izpratnē ir domāta juridiska fikcija, tad šādā gadījumā nepieciešams skaidri norādīt tiesiskās sekas, kādas iestājas gadījumā, ja netiek novērsta 2. līmeņa neatbilstība, jo pēc būtības klasifikācija netiek veikta, bet attiecībā uz 2. līmeņa neatbilstību tiek piemērotas tiesiskās sekas, kas iestājas tajos gadījumos, ja tiek sagatavots 1. līmeņa neatbilstības ziņojums.  Tāpat nav viennozīmīgi skaidras tiesiskās sekas situācijā, ja 2. līmeņa neatbilstība tiek klasificēta kā 1. līmeņa neatbilstība. Tai skaitā, vai, piemēram, šādos gadījumos attiecīgajai atzītajai struktūrai ir jāiesniedz jauns neatbilstības novēršanas plāns u.tml.;  3) no noteikumu projekta un tā anotācijas nav gūstama pārliecība par to, vai apstākļos, ja, piemēram, atzītā struktūra nav novērsusi neatbilstību sešos mēnešos, ko maksimāli pieļauj noteikumu projekta 37.1. apakšpunkts, noteikumu projekta 37.2. apakšpunktā ietvertais tiesiskas regulējums, kas vēlreiz paredz pienākumu iesniegt neatbilstības novēršanas plānu un atvēlēt vēl sešus papildu mēnešus neatbilstības novēršanai, uzskatāms par efektīvu un mērķtiecīgu. Saprotam, ka darbības ierobežošana varētu būt pamatots apsvērums, kas motivē atzītās struktūras veikt neatbilstību novēršanu, tomēr no noteikumu projekta būtībā izriet, ka šādos gadījumos atzītai struktūrai var būt noteikts par 12 mēnešu termiņš neatbilstības novēršanai, savukārt no noteikumu projekta izriet, ka seši mēneši ir pietiekams termiņš, lai neatbilstību varētu novērst, jo šāds termiņš ir atvēlēts gadījumos, ja uzreiz tiek konstatēta 1. līmeņa neatbilstība un tiek ierobežota atzītās struktūras darbība (sk. noteikumu projekta 26.1. un 37.2 apakšpunktu);  4) nav gūstama pārliecība par to, vai šajā apakšpunktā kā priekšnoteikumu 1. līmeņa neatbilstības kvalificēšanai cita starpā ir pamatoti noteikt to, ka atzītā struktūra nav veikusi konstatētās neatbilstības cēloņu analīzi un nav izstrādājusi neatbilstības novēršanas plānu, jo iestādei varētu praksē būt apgrūtinoši pierādīt to, ka atzītā struktūra nav veikusi cēloņu analīzi vai nav izstrādājusi neatbilstības novēršanas plānu, turklāt noteikumu projekts paredz konkrētu pienākumu noteiktā termiņā minētos dokumentus Civilās aviācijas aģentūrā iesniegt, nevis sagatavot. Līdz ar to uzskatām, ka šādā gadījumā korektāk būtu noteikumu projektā paredzēt, ka 1. līmeņa neatbilstības kvalificēšanai ir pietiekami, ka atzītā struktūra nav iesniegusi konstatētās neatbilstības cēloņu analīzi un neatbilstības novēršanas plānu. Alternatīvi lūdzam sniegt pamatotu skaidrojumu, kādēļ izmaiņas minētajā regulējumā nav nepieciešamas.  Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām. | **Ņemts vērā**  Noteikumu projekts ir pārstrādāts atbilstoši Tieslietu ministrijas iebildumam.  Attiecīgi papildināts noteikumu projekta anotācijas I sadaļas 2.punkts (2.lpp).  Civilās aviācijas uzraudzības praksē, kas tiek īstenota visās civilās aviācijas jomās, atbilstoši iespējām (finansiāls ieguldījums, jauns personāls, personāla kvalifikācija u.c.) neatbilstību novēršanas termiņus nosaka, organizācija, kurā neatbilstība ir tikusi konstatēta, attiecīgi Civilās aviācijas aģentūra vai nu akceptē vai noraida piedāvāto novēršanas termiņu, nodrošinot, ka neatbilstību novēršanas termiņš ir samērīgs.  Atsevišķas noteikumu projekta normas pēc iespējas ir pielīdzinātas 2011.gada 3.novembra Komisijas Regulas (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr.2011/1178) prasībām un citu aviācijas jomu Eiropas regulējumam (Regula 2012/965, Regula 2014/139, 2017/373, 2015/340 utt.), kas paredz gandrīz identiskas uzraudzības prasības, kuras jāīsteno dalībvalstu kompetentajām iestādēm, kā piemēram regulas Nr.2011/1178 VI pielikuma ARA.GEN.350. punkts Atzinumi un koriģējošās darbības – organizācijas, Regulas 2012/965 II pielikuma III sadaļas ARO.GEN.350. punkts, Atzinumi un koriģējošās darbības – organizācijas , Regulas 2017/373 II pielikuma ATM/ANS.AR.C.050. punkts Konstatējumi, koriģējošas darbības un izpildes nodrošināšanas pasākumi, Regulas 2015/340 II pielikuma ATCO.AR.E.015. punkts Konstatējumi un koriģējošās darbības un 2020.gada 9.jūnija Ministru kabineta noteikumu Nr.373 “Kārtība, kādā sertificē civilās aviācijas gaisa kuģu lidojumu apkalpes locekļu apmācību sniedzējus” 6.-8.punkts. | 31. Ja Civilās aviācijas aģentūra ir sagatavojusi:  31.1. 2.līmeņa neatbilstību, – atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrai izvērtēšanai, konstatētās neatbilstības cēloņu analīzi un neatbilstības novēršanas plānu un ne vēlāk kā triju mēnešu laikā pēc neatbilstības ziņojuma saņemšanas novērš konstatēto neatbilstību. Šā laika perioda beigās un atbilstoši neatbilstības būtībai Civilās aviācijas aģentūrai pēc atzītās struktūras atkārtoti iesniegta neatbilstību novēršanas plāna izvērtēšanas ir tiesību pagarināt konstatētās neatbilstības novēršanas termiņu uz laiku līdz trīs mēnešiem. Ja atzītā struktūra minētajā termiņā nav veikusi konstatētās neatbilstības cēloņu analīzi, nav izstrādājusi neatbilstības novēršanas plānu vai nenovērš konstatēto neatbilstību, Civilās aviācijas aģentūra to klasificē kā 1. līmeņa neatbilstību;  31.2. 1.līmeņa neatbilstību, – Civilās aviācijas aģentūra atzītajai struktūrai atbilstīgi lidojumu drošuma apdraudējumam uz laiku līdz sešiem mēnešiem ierobežo atzītās struktūras darbību un norāda, kādas konstatētās neatbilstības atzītajai struktūrai jānovērš. Atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrā konstatētās neatbilstības cēloņu analīzi un neatbilstības novēršanas plānu.  32. Civilās aviācijas aģentūra anulē atzītās struktūras statusu, ja tā:  32.1. sešu mēnešu laikā pēc darbības ierobežošanas nav novērsusi Civilās aviācijas aģentūras konstatētās neatbilstības;  32.2. 24 mēnešu laikā no atzītās struktūras statusa iegūšanas brīža nav uzsākusi nevienu no iesniegumā par atzītās struktūras statusa saņemšanu plānotajām darbībām. |
| 14. | 25. Civilās aviācijas aģentūra pagarina atzītās struktūras statusu un deklarācijas atbilstības apliecinājumu, ja atzītā struktūra saskaņā ar šo noteikumu 37.2. apakšpunktu ir novērsusi 1. līmeņa neatbilstību.  30. Civilās aviācijas aģentūra anulē šo noteikumu 28.2.apakšpunktā minēto deklarācijas atbilstības apliecinājumu, ja šo noteikumu 31. punktā minētās atbilstības uzraudzības programmas gaitā ir noformējusi šo noteikumu 37.2.apakšpunktā minēto 1.līmeņa neatbilstību. | **Tieslietu ministrija**  14. Lūdzam sniegt skaidrojumu par noteikumu projekta 25. punkta, ciktāl tas attiecas uz deklarācijas atbilstības apliecinājumu, un 30. punkta atbilstību likumdevēja pilnvarojumam Ministru kabinetam. Norādām, ka likuma "Par aviāciju" 117.2 panta piektā daļa paredz, ka Ministru kabinets nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants iesniedz Civilās aviācijas aģentūrai deklarāciju par atbilstību regulas Nr. 2019/947 prasībām un saņem no šīs aģentūras atbilstības apliecinājumu, bet neparedz, ka Ministru kabinets varētu anulēt šo apliecinājumu vai to pagarināt. Skaidrojam, ka pilnvarojumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.[[1]](" \l "x__ftn1) Ja tiesību normā jēdziens "kārtība" nav izmantots, tad pilnvarojums ir atšķirīgs un aptver ne tikai tiesības regulēt darbību procesuālo aspektu. Šajā sakarā vēršam uzmanību uz Administratīvā procesa likuma 11. pantā minēto, ka Ministru kabineta noteikumi var būt par pamatu privātpersonai nelabvēlīgam administratīvajam aktam vai faktiskai rīcībai tikai tad, ja likumā tieši vai netieši ir ietverts pilnvarojums Ministru kabinetam, izdodot noteikumus, tajos paredzēt šādus administratīvos aktus vai faktisko rīcību.  Ja attiecīgu skaidrojumu nav iespējams sniegt lūdzam svītrot no noteikumu projekta normas, kuras neatbilst likumdevēja deleģējumam Ministru kabinetam. | **Ņemts vērā**  Likuma “Par aviāciju” [117.7 pant](https://likumi.lv/ta/id/57659-par-aviaciju#p47)a pirmās daļas 3.punkts paredz deleģējumu Ministru kabinetam noteikt kārtību, kādā Civilās aviācijas aģentūra uzrauga Civilās aviācijas aģentūras atzītās struktūras. , Uzraudzības pamats ir pārliecināties par atzītas struktūras atbilstību tiesību aktiem., C Eiropas regulējumā ietvertās uzraudzību regulējošās tiesību normas, paredz 1.līmeņa neatbilstību, kuru konstatējot Civilās aviācijas aģentūra var anulēt Civilās aviācijas aģentūras izsniegtus sertifikātus, atļaujas u.c. arī šajā noteikumu projektā tiek piemērota aviācijas jomas prakse un ir paredzēts, ka Civilās aviācijas aģentūra atzītas struktūras statusu vai tās iesniegtu deklarāciju var anulēt ja ir konstatēta 1.līmeņa neatbilstība. | Svītrota noteikumu projekta III.nodaļa. |
| 15. | Noteikumu projekta pielikums. | **Tieslietu ministrija**  15. Lūdzam noteikumu projekta pielikumu ("Iesniegums atzītās struktūras statusa iegūšanai") salāgot ar noteikumu projektā ietverto atsauci uz šo pielikumu ("iesniegums atzītās struktūras statusa saņemšanai) un citām noteikumu projekta normām, no kurām izriet pielikuma saturs. Tai skaitā, bet ne tikai norādām, ka šobrīd:  1) pielikums paredz veidlapu arī izmaiņu gadījumā, kas neizriet no noteikumu projekta teksta;  2) pielikumā nav atvēlēta vieta informācijas sniegšanai, ja pretendents atbilst noteikumu projekta 8.2. apakšpunktā minētajiem subjektiem;  3) atšķiras prasības attiecībā uz pretendenta personālsastāva nosaukumiem pielikumā un noteikumu projekta tekstā;  4) pielikumā norādīts uz ekspluatācijas (Prakses) vietu(-ām), ko plānots izmantot (ja piemērojams), kas pirmšķietami neizriet no noteikumu projekta.  Norādām, ka atbilstoši juridiskās tehnikas prasībām tiesību aktu pielikumos ietver tehniskos normatīvus, tabulas, veidlapu paraugus, kartes, zīmējumus u.tml. Pielikumos neietver pastāvīgas tiesību normas un normas, kas neizriet no tiesību akta pamatteksta. | **Ņemts vērā**  Attiecīgi precizēts noteikuma projekts un tā pielikums. | 23. Civilās aviācijas aģentūra viena mēneša laikā pēc atzītās struktūras iesnieguma saņemšanas, ar kuru atzītā struktūra paziņojusi par izmaiņām, izskata attiecīgo iesniegumu un pieņem vienu no šādiem lēmumiem:  23.1. apstiprina iesniegtās izmaiņas, ja atzītā struktūra ir iesniegusi visus šo noteikumu 9. un 10. punktā (ja piemērojams) minētos dokumentus un atbilst šo noteikumu II nodaļā noteiktajām prasībām;  23.2. atsaka apstiprināt iesniegtās izmaiņas, ja atzītā struktūra nav iesniegusi visus šo noteikumu 9. un 10. punktā (ja piemērojams) minētos dokumentus vai neatbilst šo noteikumu II nodaļā noteiktajām prasībām.   1. Lai saņemtu atzītās struktūras statusu, pretendents atbilstoši paredzētajai darbības jomai Civilās aviācijas aģentūrā iesniedz:   9.1. …….;  9.2. ….;  9.2.1….;  9.2.2. teorētisko zināšanu klātienes eksāmenu norises novērtētājs;   * + 1. teorētisko zināšanu apmācību instruktors (ja piemērojams);     2. praktisko prasmju apmācību instruktors un praktisko prasmju novērtētājs (ja piemērojams);   1. dokumentu, kas apliecina lietošanas tiesības uz telpām, kur notiks apmācības un plānotās darbības;   ……   * + 1. vietas, kur plānota praktisko prasmju apguve un pārbaude (ja piemērojams), aprakstu;     2. ….. |
| 16. | 8. Atzītās struktūras statusu var iegūt:  8.1. iestāde vai juridiska persona, kuras saimnieciskās darbības vieta ir Latvijas Republika;  8.2. fiziska persona, kas ir reģistrējusies Latvijas Republikā individuālā komersanta vai pašnodarbinātas persona statusā. | **Tieslietu ministrija**  16. Lūdzam izvērtēt un salāgot noteikumu projekta anotācijā minēto informāciju ar noteikumu projekta 8.1. apakšpunktu. Proti, vēršam uzmanību, ka šobrīd noteikumu projekta anotācijā norādīts, ka atzītās struktūras statusu var iegūt tai skaitā juridiska persona, kuras galvenā saimnieciskās darbības vieta ir Latvijas Republika, savukārt noteikumu projekta 8.1. apakšpunkts paredz, ka minēto statusu var iegūt juridiska persona, kuras saimnieciskās darbības vieta ir Latvijas Republika. Vienlaikus lūdzam saskaņā ar instrukcijas Nr. 19 14. punktu noteikumu projekta anotācijā sniegt izvērstu skaidrojumu par ierobežojumiem attiecībā uz to, kuri tiesību subjekti var būt atzītās struktūras (piemēram, kādēļ par atzītām struktūrām nevar būt biedrības u.c.) un tiem izvirzītajām prasībām. Nepieciešamības gadījumā lūdzam precizēt noteikumu projekta 8. punktu. | **Ņemts vērā**  Saskaņā ar Biedrību un nodibinājumu likuma 3. pantu biedrība un nodibinājums iegūst juridiskās personas statusu ar brīdi, kad tie ierakstīti biedrību un nodibinājumu reģistrā. Ņemot vērā minēto, noteikumu projekts neliedz biedrībām vai nodibinājumiem iegūt atzītās struktūras statusu. | 8. Atzītās struktūras statusu var iegūt:  8.1. juridiska persona, kuras galvenā darbības vieta ir Latvijas Republika;  8.2. fiziska persona, kas ir reģistrējusies Latvijas Republikā individuālā komersanta vai pašnodarbinātas persona statusā. |
| 17. | 27. Atzītā struktūra, kura vēlas veikt tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā, deklarē atbilstību regulas Nr. 2019/947 3.papildinājumam, iesniedzot Civilās aviācijas aģentūrai regulas Nr. 2019/947 6.papildinājumā noteikto deklarācijas veidlapu. | **Tieslietu ministrija**  17. Vēršam uzmanību, ka noteikumu projekta 27. punktā pārrakstīta regulas Nr. 2019/947 pielikuma 3. papildinājuma pirmā daļa. Saistībā ar minēto norādām, ka saskaņā ar Līguma par Eiropas Savienības darbību 288. panta otro daļu regulas ir vispār piemērojamas. Tās uzliek saistības kopumā un ir tieši piemērojamas visās dalībvalstīs. Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 *"Komisija pret Itāliju"*, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml. Ievērojot, ka vienīgais regulu ieviešanas veids nacionālajos normatīvajos aktos ir atsauču veidošana uz tām, lūdzam izvērtēt un pārskatīt noteikumu projektā ietverto regulējumu, nodrošinot, ka noteikumu projektā netiek dublētas regulas Nr. 2019/947 prasības. | **Ņemts vērā**  Likuma “Par aviāciju” 117.2 panta piektā daļa paredz, ka Ministru kabinets nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants nodrošina praktisko prasmju apguvi un pārbaudi un izsniedz, pagarina, ierobežo, atsauc vai aptur apliecinājuma darbību par praktisko prasmju apguvi. Ņemot vērā minēto un Tieslietu ministrijas iebildumu Nr. 2, noteikumu projekta III. nodaļas jautājums - kārtība, kādā atzītā struktūra iesniedz Civilās aviācijas aģentūrā deklarāciju par atbilstību regulas Nr. 2019/947 noteiktajām prasībām un saņem Civilās aviācijas aģentūras deklarācijas atbilstības apliecinājumu, tiks regulēts noteikumu projektā, kas regulēs jautājumu par to, kā Civilās aviācijas aģentūras atzīta struktūra pieņem teorētisko zināšanu klātienes eksāmenu atvērtajā A2 kategorijā; veic teorētisko zināšanu apmācību specifiskās kategorijas bezpilota gaisa kuģu ekspluatācijai, ja to paredz lidojumu drošuma novērtējums; pieņem tālvadības pilotu teorētisko zināšanu klātienes eksāmenu bezpilota gaisa kuģu ekspluatācijai specifiskajā kategorijā, un kādā Civilās aviācijas aģentūras atzīta struktūra un bezpilota gaisa kuģa ekspluatants veic tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā**.** | Svītrota noteikumu projekta III. nodaļa. |
| 18. | Noteikumu projekts un tā anotācija. | **Tieslietu ministrija**  18. Lūdzam noteikumu projektā precizēt nekorektas atsauces uz regulas Nr. 2019/947 vienībām. Proti, norādām, ka minētai regulai nav papildinājumi, bet ir pielikuma papildinājumi. Atbilstoši lūdzam precizēt arī noteikumu projekta anotācijas V sadaļas 1. tabulu. | **Ņemts vērā** | Attiecīgi precizēts noteikuma projekts un tā anotācija. |
| 19. | Noteikumu projekta anotācija. | **Tieslietu ministrija**  1. Izziņas II sadaļas 1., 2. , 6. un 14.punkts. Lai nerastos šaubas par projekta tvērumu, lūdzam, projekta anotācijā sniegt izvērstu skaidrojumu par projekta atbilstību Ministru kabineta dotajam pilnvarojumam, norādot arī apsvērumus, kas ietverti izziņā. | **Ņemts vērā** | Papildināts noteikumu projekta anotācijas I sadaļas 2.punkts (1. un 2.lpp). |
| 20. | Noteikumu projekta anotācija. | **Tieslietu ministrija**  2. Izziņas II sadaļas 4. punkts. Lūdzam attiecīgo izziņas skaidrojumu ietvert arī anotācijas V sadaļas 3. punktā “Cita informācija” saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 58. punktu. | **Ņemts vērā** | Papildināts noteikumu projekta anotācijas V sadaļas 3.punkts. |
| 21. | Noteikumu projekts. | **Tieslietu ministrija**  3. Izziņas II sadaļas 5. punkts. Uzturam iebildumu daļā par to, ka “atzītās struktūras statuss pēc būtības netiek citos veidos pārtraukts, bet gan var tikai tikt ierobežota vienīgi atzītās struktūras darbība. Nepieciešamības gadījumā lūdzam precizēt projektu”. Izziņas skaidrojumā norādīts, ka  “Ministru kabineta noteikumi 2014. gada 23. decembra Nr.822 ‘’Civilās aviācijas gaisa kuģa ekspluatanta apliecības izsniegšanas kārtība’’ neparedz kārtību, kādā ir jāatsakās no sertifikāta, šo noteikumu projektā statusa izmantošanas, ņemot vērā minēto, noteikuma projektā netiek noteikta kārtība, kādā jāatsakās no statusa”. Uzsveram, ka šajā gadījumā nacionālā regulējumā jāparedz tiesiskais mehānisms, kā īstenot Eiropas Savienības tiesību aktu prasības, neatkarīgi, vai tas noteikts citos nacionālajos normatīvajos aktos, vai nē. Att9ecīgi lūdzam precizēt projektu.  Papildus Lūdzam atbilstoši juridiskās tehnikas prasībām vārdu savienojumu “normatīvo aktu” izteikt daudzskaitli, precizējot noteiktu normatīvo aktu jomu. | **Ņemts vērā** | 31. Ja Civilās aviācijas aģentūra ir sagatavojusi:  31.1. 2.līmeņa neatbilstību, – atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrai izvērtēšanai, konstatētās neatbilstības cēloņu analīzi un neatbilstības novēršanas plānu un ne vēlāk kā triju mēnešu laikā pēc neatbilstības ziņojuma saņemšanas novērš konstatēto neatbilstību. Šā laika perioda beigās un atbilstoši neatbilstības būtībai Civilās aviācijas aģentūrai pēc atzītās struktūras atkārtoti iesniegta neatbilstību novēršanas plāna izvērtēšanas ir tiesību pagarināt konstatētās neatbilstības novēršanas termiņu uz laiku līdz trīs mēnešiem. Ja atzītā struktūra minētajā termiņā nav veikusi konstatētās neatbilstības cēloņu analīzi, nav izstrādājusi neatbilstības novēršanas plānu vai nenovērš konstatēto neatbilstību, Civilās aviācijas aģentūra to klasificē kā 1. līmeņa neatbilstību;  31.2. 1.līmeņa neatbilstību, – Civilās aviācijas aģentūra atzītajai struktūrai atbilstīgi lidojumu drošuma apdraudējumam uz laiku līdz sešiem mēnešiem ierobežo atzītās struktūras darbību un norāda, kādas konstatētās neatbilstības atzītajai struktūrai jānovērš. Atzītā struktūra no audita vai inspekcijas noslēguma dienas, Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrā konstatētās neatbilstības cēloņu analīzi un neatbilstības novēršanas plānu.  32. Civilās aviācijas aģentūra anulē atzītās struktūras statusu, ja tā:  32.1.sešu mēnešu laikā pēc darbības ierobežošanas nav novērsusi Civilās aviācijas aģentūras konstatētās neatbilstības;  32.2. 24 mēnešu laikā no atzītās struktūras statusa iegūšanas brīža nav uzsākusi nevienu no iesniegumā par atzītās struktūras statusa saņemšanu plānotajām darbībām. |
| 22. | Noteikumu projekts. | **Tieslietu ministrija**  4. Izziņas II sadaļas 6. punkts. Vērtējot, gan norādītajā spriedumā, gan  juridiskajā literatūrā ietverto argumentāciju (sk. Piemēram, <https://www.academia.edu/43639651/Juridisk%C4%81s_Personas_J%C4%93dziens>  ) izsakām bažas, vai skaidrojumā norādītie subjekti, kas noteikti nav juridiskās personas, varētu būt projekta tvērumā. Proti, viena no juridiskās personas pazīmēm ir tiesībspēja, kas nepieciešama, lai varētu īstenot projekta prasības. Attiecīgi lūdzam precizēt projektu vai sniegt attiecīgu skaidrojumu. | **Ņemts vērā** | 8. Atzītās struktūras statusu var iegūt:  8.1. juridiska persona, kuras galvenā darbības vieta ir Latvijas Republika;  8.2. fiziska persona, kas ir reģistrējusies Latvijas Republikā individuālā komersanta vai pašnodarbinātas persona statusā.  6. Eiropas aviācijas drošības aģentūras izstrādātie dokumenti Komisijas 2019.gada 24.maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - regula Nr. 2019/947) 8.panta prasību piemērošanai - “Attiecīgie līdzekļi atbilstības panākšanai un vadlīnijas’’ (turpmāk - AMC) ir tulkoti latviešu valodā un publicēti Civilās aviācijas aģentūras tīmekļvietnē.  9.3. dokumentu, kas apliecina lietošanas tiesības uz telpām, kur notiks apmācības un plānotās darbības;  16.1. kurai saskaņā ar juridiskās personas statūtiem ir piešķirtas paraksta tiesības;  23. Civilās aviācijas aģentūra viena mēneša laikā pēc atzītās struktūras iesnieguma saņemšanas, ar kuru atzītā struktūra paziņojusi par izmaiņām, izskata attiecīgo iesniegumu un pieņem vienu no šādiem lēmumiem:  23.1. apstiprina iesniegtās izmaiņas, ja atzītā struktūra ir iesniegusi visus šo noteikumu 9. un 10. punktā (ja piemērojams) minētos dokumentus un atbilst šo noteikumu II nodaļā noteiktajām prasībām;  23.2. atsaka apstiprināt iesniegtās izmaiņas, ja atzītā struktūra nav iesniegusi visus šo noteikumu 9. un 10. punktā (ja piemērojams) minētos dokumentus vai neatbilst šo noteikumu II nodaļā noteiktajām prasībām. |
| 23. | Noteikumu projekta anotācijaa. | **Tieslietu ministrija**  5. Izziņas II sadaļas 11. punkts. Ņemot vērā, ka jebkura pamattiesību ierobežojuma gadījumā ierobežojums jāvērtē samērīguma principa gaismā, lūdzam papildināt anotāciju ar skaidrojumu, vai ierobežojums atbilst samērīguma principam, proti, vai ierobežojumam ir leģitīms mērķis, kā arī vai šo leģitīmo mērķi nevar sasniegt ar mazāk ierobežojošiem līdzekļiem. | **Ņemts vērā** | Papildināts noteikumu projekta anotācijas I sadaļas 2.punkts (2.lpp). |
| **Iebildumi, kuri saņemti pēc likumprojekta nosūtīšanas atkārtotai saskaņošanai 08.04.2021.** | | | | |  |  |  |  |
| 24. | 6. Komisijas 2019.gada 24.maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - regula Nr. 2019/947) prasību ievērošanai tiek piemēroti Eiropas aviācijas drošības aģentūras izstrādātie dokumenti “Attiecīgie regulas Nr.2019/947 līdzekļi atbilstības panākšanai un vadlīnijas’’(turpmāk - AMC), kas tulkoti latviešu valodā un publicēti Civilās aviācijas aģentūras tīmekļvietnē. | **Tieslietu ministrija**  1. Noteikumu projekta 6. punktu tomēr nepieciešams precizēt, neietverot atsauces uz Eiropas aviācijas drošības aģentūras izstrādātiem dokumentiem "Attiecīgie līdzekļi atbilstības panākšanai un vadlīnijas". Norādām, ka attiecīgie dokumenti nav juridiski saistoši (tiem ir ieteikuma raksturs) un noteikumu projektā nedrīkst atsaukties un uzlikt par pienākumu ievērot juridiski nesaistošus dokumentus. Noteikumu projekta 6. punktā būtu pieļaujama iepriekšējā norāde (vienlaikus saglabājot atsauces uz regulām), ka Eiropas aviācijas drošības aģentūras izstrādātie dokumenti Komisijas 2019. gada 24. maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām prasību piemērošanai (turpmāk – regula Nr. 2019/947) – "Attiecīgie līdzekļi atbilstības panākšanai un vadlīnijas" – ir tulkoti latviešu valodā un publicēti valsts aģentūras “Civilās aviācijas aģentūra” (turpmāk - Civilās aviācijas aģentūra) tīmekļvietnē). Kur tas nepieciešams, lūdzam attiecīgo Eiropas aviācijas drošības aģentūras izstrādāto dokumentu saturu, kuru nepieciešams padarīt saistošu personām, pārņemt noteikumu projektā, līdzīgi kā pārņem direktīvu normas. | **Panākta vienošanās elektroniskās saskaņošanas laikā**  Pamatojums, kādēļ projekta 6.punktā ir ietverta atsauce uz Eiropas aviācijas drošības aģentūras izstrādātiem dokumentiem “Attiecīgie regulas Nr.2019/947 līdzekļi atbilstības panākšanai un vadlīnijas”, ir sniegts šīs izziņas 4.punktā.  Papildus sniedzam šādu pamatojumu:  Eiropas aviācijas drošības aģentūras dokumenti “Attiecīgie regulas Nr.2019/947 līdzekļi atbilstības panākšanai un vadlīnijas” izstrādāti atbilstoši visām regulas Nr.2019/947 tiesību normām, kurām tie nepieciešami. Šie dokumenti ir liela apjoma un ir paredzams, ka tajos bieži tiks veikti grozījumi.  Iekļaujot visu vadlīniju tekstu Ministru kabineta noteikumos, var tikt izmainīta vadlīniju struktūra (piem., punktu numerācija atšķirsies) un jēga (piem., mēģinot tekstu pielāgot juridiskās tehnikas prasībām), kā rezultātā var tikt apdraudēts civilās aviācijas drošības un gaisa kuģu lidojumu drošuma līmenis.  Turklāt atbilstoši Tieslietu ministrijas organizētās sanāksmes Eiropas Savienības un starptautisko tiesību jautājumos 2013.gada 17.aprīļa protokola Nr.1 4§ „Vadlīnijas, rekomendācijas u.c. nesaistošie dokumenti, kas konkrētajā nozarē ir nepieciešami darbā, pozīciju un nostāju izstrāde” 2.punktam, pārņemot direktīvas vai lēmumus, kuros ietvertas atsauces uz juridiski nesaistošiem starptautiskajiem un Eiropas Savienības dokumentiem, ir jāpiemēro vienu no šādiem risinājumiem:  1) juridiski nesaistošo dokumentu saturu ietverot normatīvajā aktā (piem., kā pielikumu);  2) pārņemot ar atsauci, vienlaikus nodrošinot attiecīgā dokumenta publiskošanu iestādes tīmekļa vietnē, normatīvajā aktā ietverot attiecīgu norādi.  Līdzīgs regulējums, kas ietver atsauces uz Eiropas aviācijas drošības aģentūras izstrādātiem dokumentiem “Attiecīgie regulas līdzekļi atbilstības panākšanai un vadlīnijas” ir Ministru kabineta 2014.gada 23.decembra noteikumos Nr.822 “Civilās aviācijas gaisa kuģa ekspluatanta apliecības izsniegšanas kārtība” (noteikumu Nr.822 4., 8., 9., 11.punkts u.c.), Ministru kabineta 2016.gada 1.novembra noteikumos Nr.698 „Civilās aviācijas personāla veselības pārbaudes veikšanas, veselības apliecības izsniegšanas, aviācijas medicīnas ekspertu un aviācijas medicīnas centru sertificēšanas kārtība” (noteikumu Nr.698 5., 11., 15., 18., 20., 21.punkts, 8.3., 25.1.2., 25.2.apakšpunkts u.c.) un Ministru kabineta 2018.gada 11.decembra noteikumos Nr.762 “Civilās aviācijas gaisa kuģa lidojumu apkalpes locekļu sertificēšanas noteikumi” (noteikumu Nr.762 10., 11.punkts u.c.). Minēto noteikumu izstrādes gaitā ar Tieslietu ministriju tika panākta vienošanās, ka minētā kārtība tiek piemērota arī attiecībā uz Eiropas Aviācijas drošības aģentūras (EASA), pamatojoties uz Regulas Nr.2018/1139 76.panta 3.punktu (pirms tam Regulas Nr.216/2008 18.panta (c) punkts), izstrādātiem attiecīgiem līdzekļiem atbilstības panākšanai (vadlīnijām).  Tādējādi vadlīnijām var piešķirt saistošu spēku ar atsauces iekļaušanu Ministru kabineta noteikumos.  Noteikumu projekta 6. punktā nav iespējams norādīt konkrētas regulas Nr.2019/947 pielikuma daļas, jo tiek piemērots viss regulas Nr.2019/947 pielikums. | Precizēts noteikumu projekta 6.punkts:  6. Eiropas aviācijas drošības aģentūras izstrādātie dokumenti Komisijas 2019.gada 24.maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - regula Nr. 2019/947) 8.panta prasību piemērošanai - “Attiecīgie līdzekļi atbilstības panākšanai un vadlīnijas” (turpmāk - AMC) ir tulkoti latviešu valodā un publicēti Civilās aviācijas aģentūras tīmekļvietnē. |
| 25. | 9.3. dokumentu, kas apliecina īpašuma tiesības vai turējuma tiesības uz telpām vai tiesības izmantot telpas, kur notiks apmācības un plānotās darbības; | **Tieslietu ministrija**  2.Lūdzam precizēt noteikumu projekta 9.3.apakšpunktu, nenorādot uz turējuma tiesībām, jo turējums, kā jau minēts iepriekš, ir fakts, nevis tiesības, turklāt no esošā regulējuma izriet, ka netiek aptverts valdījums. Ņemot vērā, ka būtiskais faktors ir tieši tiesības izmantot (lietot) telpas, kur notiks apmācības un plānotās darbības, tad noteikumu projekta 9.3. apakšpunktā norādi uz īpašuma tiesībām var saglabāt, kā arī papildus norādīt uz citām tiesībām izmantot telpas. | **Ņemts vērā**  Vārdi īpašuma tiesības un turējuma tiesības uz telpām aizstāti ar vārdiem lietošanas tiesības, kas ietver arī īpašuma tiesības. Līdzīgs regulējums ir Ministru kabineta 2015. gada 22.septembra noteikumu Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” 18.2.apakšpunktā. | Precizēts noteikumu projekta 9.3.apakšpunkts:  9.3. dokumentu, kas apliecina lietošanas tiesības uz telpām, kur notiks apmācības un plānotās darbības; |
| 26. | 16.1. kurai saskaņā ar juridiskās personas statūtiem vai iestādes rīkojumu ir piešķirtas paraksta tiesības; | **Tieslietu ministrija**  3. Vēršam uzmanību, ka no noteikumu projekta izriet, ka atzītā struktūra nevarēs būt iestāde Valsts pārvaldes iekārtas likuma izpratnē. Attiecīgi lūdzam svītrot noteikumu projekta 16.1. apakšpunktā ietverto norādi uz iestādes rīkojumu vai sniegt skaidrojumu par tiesību subjektu loku, kas varēs būt atzītā struktūra. | **Ņemts vērā** | Precizēts noteikumu projekta 16.1. apakšpunkts:  16.1. kurai saskaņā ar juridiskās personas statūtiem ir piešķirtas paraksta tiesības; |
| 27. | 23. Civilās aviācijas aģentūra viena mēneša laikā pēc atzītās struktūras iesnieguma saņemšanas, ar kuru atzītā struktūra paziņojusi par izmaiņām, izskata attiecīgo iesniegumu un pieņem vienu no šādiem lēmumiem:  23.1. apstiprina iesniegtās izmaiņas, ja atzītā struktūra ir iesniegusi visus šo noteikumu 9. un 10. punktā (ja piemērojams) minētos dokumentus un atbilst šo noteikumu II nodaļā noteiktajām prasībām;  23.2. atsaka apstiprināt iesniegtās izmaiņas, ja atzītā struktūra nav iesniegusi visus šo noteikumu 9. un 10. punktā (ja piemērojams) minētos dokumentus un neatbilst šo noteikumu II nodaļā noteiktajām prasībām. | **Tieslietu ministrija**  4.Lūdzam precizēt noteikumu projekta 23.2. apakšpunktu, saikļa “un” vietā pirms vārda “neatbilst” lietojot saikli “vai”, ņemot vērā, ka izmaiņas atsaka apstiprināt alternatīvos gadījumos (nevis kumulatīvi) -, ja atzītā struktūra nav iesniegusi visus šo noteikumu 9. punktā un 10. punktā (ja piemērojams) minētos dokumentus vai neatbilst šo noteikumu II nodaļā noteiktajām prasībām. | **Ņemts vērā**  . | Precizēts noteikumu projekta 23.2.apakšpunkts:  23.2. atsaka apstiprināt iesniegtās izmaiņas, ja atzītā struktūra nav iesniegusi visus šo noteikumu 9. un 10. punktā (ja piemērojams) minētos dokumentus vai neatbilst šo noteikumu II nodaļā noteiktajām prasībām. |

Gertners, 67830961

[Viesturs.Gertners@caa.gov.lv](mailto:Viesturs.Gertners@caa.gov.lv)

Skuja, 67830937

[Anete.Skuja@caa.gov.lv](mailto:Anete.Skuja@caa.gov.lv)

1. [↑](#footnote-ref-2)